b'\n_START_ARTICLE_\nRepublika\n_START_PARAGRAPH_\nRepublika je oblika vladavine v dr\xc5\xbeavi, kjer vodja dr\xc5\xbeave ni monarh. Beseda izhaja iz latinskega izraza res publica, ali \xc2\xbbjavna zadeva\xc2\xab, in nakazuje, da je prebivalstvo udele\xc5\xbeeno pri odlo\xc4\x8danju o dr\xc5\xbeavnih zadevah. Koncept demokracije pa vendarle ni implicitno povezan z republiko. Republikanska oblika oblasti lahko vklju\xc4\x8duje omejeno demokracijo, kjer so pravice dostopne le omejenemu krogu ljudi. V nekaterih primerih je lahko republika diktatorska ali totalitarna dr\xc5\xbeava. Izraz je tudi dovolj splo\xc5\xa1en, da vklju\xc4\x8duje predstavni\xc5\xa1ke demokracije._NEWLINE_Beseda je bila v sloven\xc5\xa1\xc4\x8dino prevzeta prek italijanske repubblica ali nem\xc5\xa1ke Republik iz francoske r\xc3\xa9publique.'